Page:Blythsome bridal, or, the lass wi' the gowden hair (1).pdf/2



Y let us a' to the Bridal,

for there will be lilting there.

for Jockey's to be marry'd to Maggy,

the laſs wi’ the gouden hair.

And there will be lang kail and porrage,

and bannocks o' barley-meal:

And there will be good fat herring,

to reliſh a cog o' good ale.

Fy let us a' to the Bridal &c.

And there will be Sandy the ſouter,

and Will wi' the meikle mou',

And there will be Tam the bluter,

with Andrew the tinker I trow:

And there will be bow'd legged Robbie,

with thumbleſs Katy's goodman;

And there will be blue-cheeked Dowbie,

and Lowrie the laird o' the lan'. Fy, &c.

And there will be ſow-libber Patie,

and plucky-fac'd Wat i' the mill,

Capper-nos'd Patie and Gibbie,

that wins in the brow o' the hill;

And there will be Alaſter Sibbie,

wha in wi' black Beſſie did mool,

With ſniveling Lilly, and Tibby,

the laſs that ſtands aft on the ſtool. &c.